Fiat 500L

Το Fiat 500L είναι ένα μίνι πολυμορφικό (mini MPV) αυτοκίνητο, που παρήχθη από την ιταλική αυτοκινητοβιομηχανία Fiat, από τον Απρίλιο του 2012 έως τον Δεκέμβριο του 2022. Το μοντέλο έχει έντονη αισθητική ομοιότητα, εξωτερικά και εσωτερικά, με το Fiat Nuova 500 που εισήχθη το 2007, ενώ φέρει και τους ίδιους κινητήρες με αυτό, πλην όμως βασίζεται σε άλλη πλατφόρμα, αρκετά μεγαλύτερων διαστάσεων, και είναι αποκλειστικά 5-πορτο, σε αντίθεση με το 3-πορτο Nuova 500. Η ονομασία 500L υποδηλώνει την αισθητική ομοιότητα με το 500 και ειδικότερα το L σημαίνει large / μεγάλο.

 Διαθεσιμότητα 

Το 500L παρουσιάστηκε στο 82ο Σαλόνι Αυτοκινήτου της Γενεύης, τον Μάρτιο του 2012,«New US Fiat Model Named» by Chris, Fiat500usa.com και η μαζική παραγωγή του ξεκίνησε στις 17 Απριλίου 2012 στο Κραγκούγιεβατς της Σερβίας, στο πρώην εργοστάσιο της Zastava, το οποίο είχε εξαγοράσει η Fiat το 2008 όταν διαλύθηκε η εταιρεία Zastava. Σημείωση: αρχικά το 500L επρόκειτο να παραχθεί στο γνωστό εργοστάσιο Mirafiori / Μιραφιόρι στο Τορίνο, αλλά αποφασίστηκε η αλλαγή αυτή λόγω των κάκιστων σχέσεων των συνδικάτων στο ιταλικό εργοστάσιο.

Το μοντέλο κυκλοφόρησε αρχικά στην Ιταλία τον Ιούλιο του 2012, και στους επόμενους μήνες στα άλλα κράτη της Ευρώπης, ενώ ειδικότερα στην Ελλάδα οι πρώτες πωλήσεις ξεκίνησαν τον Οκτώβριο. Στο Ηνωμένο Βασίλειο και στις ΗΠΑ έφτασε την άνοιξη του 2013, ως μοντέλο της σεζόν (model year, έτος μοντέλου) του 2014. Συνολικά, διατέθηκε επίσημα σε πάνω από 100 χώρες διεθνώς, αν και ειδικότερα στη Βόρεια Αμερική η εξαγωγή του διακόπηκε το 2020. Το καλοκαίρι του 2017, για τη σεζόν του 2018, το μοντέλο υπέστη μια εμφανή ανανέωση.

Στις 22 Φεβρουαρίου 2018, κύλησε από την γραμμή παραγωγής το 500.000-ό αντίτυπο του μοντέλου, ένα 500L Cross 1.6 MultiJet 120 hp πορτοκαλί χρώματος, με μαύρη γυαλιστερή οροφή. Τελικώς, η παραγωγή του έληξε τον Δεκέμβριο του 2022.

Το 500L ήταν το πρώτο αυτοκίνητο παραγωγής με προαιρετική μηχανή για προετοιμασία καφέ εσπρέσο εντός του οχήματος.

 Κινητήρες 

 Μοντέλο Παραγωγή  Κινητήρας Κυβισμός Μέγιστηισχύς Μέγιστηροπή ΕκπομπέςCO2 (gr/km) Επιτάχυνση0-100 km/h Τελικήταχύτητα0.9 Twinair I2 8V04/2012- βενζίνη, με turbo 875 cm³77 kW / 105 hp145 N·m11212,3 sec180 km/h0.9 Twinair I2 8V10/2013- βενζίνη/υγραέριο,με turbo875 cm³62 kW / 80 hp145 N·m13715,0 sec167 km/h1.4 Fire I4 16V04/2012- βενζίνη 1.368 cm³70 kW / 95 hp127 N·m14512,8 sec170 km/h1.4 Multiair I4 16V*03/2013- βενζίνη, με turbo 1.368 cm³88 kW / 120 hp206 N·m15410,1 sec192 km/h1.3 Multijet I4 16V04/2012- turbodiesel 1.248 cm³62 kW / 85 hp200 N·m11014,9 sec165 km/h1.6 Multijet I4 16V01/2013- turbodiesel 1.598 cm³77 kW / 105 hp320 N·m11711,3 sec181 km/h1.6 Multijet I4 16V01/2013- turbodiesel 1.598 cm³88 kW / 120 hp320 N·m12010,4 sec192 km/h

(*): Αποκλειστικά στις Ηνωμένες Πολιτείες, ως ο μοναδικός διαθέσιμος κινητήρας.

 Αναφορές 

 Εξωτερικοί σύνδεσμοι 

 Η επίσημη διεθνής ιστοσελίδα των Fiat 500 και Fiat 500L 
 Η επίσημη Αμερικανική ιστοσελίδα των Fiat 500 και Fiat 500L
 Η επίσημη Ελληνική ιστοσελίδα του Fiat 500L
 Η επίσημη Ελληνική ιστοσελίδα του 500L Living
 Η επίσημη Ελληνική ιστοσελίδα του 500L Trekking
 Πρώτη γνωριμία με το Fiat 500L από το περιοδικό 4Τροχοί (Αύγουστος 2012)
 Συγκριτική δοκιμή των Fiat 500L 1.3 Multijet και Ford B-Max 1.0 Ecoboost από το περιοδικό 4Τροχοί (Νοέμβριος 2012)
 Δοκιμή των Fiat 500L 0.9 TwinAir Turbo και 1.6 MultiJet II από το περιοδικό 4Τροχοί (Απρίλιος 2013)
 Πρώτη γνωριμία με τα Fiat 500L Living και Fiat 500L Trekking από το περιοδικό 4Τροχοί (Αύγουστος 2013)

Κατηγορία:Μικρομεσαία αυτοκίνητα
500L